recursal/SuperWikiNEXT-32B huggingface dataset:
**தயோசாந்தேட்டு** *(Thioxanthate)* என்பது RSCS2X என்ற பொது மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இங்கு X என்பது ஒரு கார உலோகமாக இருந்தால் கரிமக் கந்தகச் சேர்மமான தயோசாந்தேட்டு ஒரு உப்பாகும். அல்லது X என்பது ஒரு ஒரு இடைநிலைத் தனிமமாக இருந்தால் தயோசாந்தேட்டு ஒரு ஈந்தணைவியாகும். இதுவே X என்பது ஒரு கரிமத் தொகுதியாக இருந்தால் தயோசாந்தேட்டு ஒரு தயோசாந்தேட்டு எசுத்தர் ஆகும். பொதுவாக இவை மஞ்சள் நிறங்கொண்டு கரிமக் கரைப்பான்களில் கரையக்கூடியனவாக உள்ளன. சில வினையூக்கிகள் தயாரிப்பில் இதுவொரு முன்னோடிச் சேர்மமாகவும், நுரைமிதப்பு முகவராகவும், உயவுப்பொருட்களில் கூட்டுப் பொருளாகவும் இதைப் பயன்படுத்துகிறார்கள்.

தயாரிப்பும் வினைகளும்
---------------------

தயோல் உடன் கார்பன் டைசல்பைடு முன்னிலையில் ஒரு காரத்தைச் சேர்த்து சூடுபடுத்துவதன் மூலமாக கார உலோக தயோசாந்தேட்டுகள் தயாரிக்கப்படுகின்றன. சோடியம் எத்தில் தயோசாந்தேட்டு தயாரிப்பிற்குரிய சமன்பாடு இங்கே தரப்பட்டுள்ளது:

EtSH + NaOH + CS2 → EtSCS−  
2Na+ + H2O
சோடியம் எத்தில் தயோசாந்தேட்டு, சோடியம் எத்தில் சாந்தேட்டு சேர்மத்தின் கட்டமைப்புக்குச் சமமான கட்டமைப்பைக் கொண்டுள்ளது. இத்தகைய தயோசாந்தேட்டு எதிர்மின் அயனிகளை ஆல்க்கைலேற்றம் செய்தால் தயோசாந்தேட்டு எசுத்தர்கள் உருவாகின்றன. இங்கு எத்தில் மெத்தில் தயோசாந்தேட்டு தயாரிப்பு விளக்கப்பட்டுள்ளது.

EtSCS−  
2Na+ + MeI → EtSCS2Me + NaI
தயோசாந்தேட்டு எசுத்தர்கள் டிரைதயோகார்பனேட்டுகளின் எசுத்தர்கள் என்றும் அழைக்கப்படுகின்றன.

மேற்கோள்கள்
-----------

1. ↑  Haiduc, I. "1,1-Dithiolato Ligands" in Comprehensive Coordination Chemistry II Edited by McCleverty, J. A.; Meyer, T. J 2004, volume 1, pp. 349-376.
**எட்டப் பார்வை** (Hyperopia) என்றும் **தூரப் பார்வை** (*longsightedness* அல்லது *hypermetropia*) என்றும் அறியப்படும் கண்ணின் குறைபாடு விழிக்கோளமோ விழி வில்லையோ செம்மையாக இல்லாமையால் உருவாகிறது. இக்குறைபாட்டினால் அண்மையிலுள்ள பொருட்களைக் காண்பதில் சிரமம் ஏற்படுகிறது. விழியின் அண்மைப் பார்வைக்கான குவிமையத்தன்மை ஆற்றல் குறைகிறது. சில தீவிரமான குறைபாடுகளில் எந்த தொலைவிலுள்ள பொருளையுமே குவியப்படுத்த இயலாது போகலாம். ஓர் பொருள் கண்ணின் அருகே வரும்போது நலமான கண்ணின் வில்லையானது தனது வலுவை கூட்டிக்கொண்டு பொருளின் படிமத்தை விழித்திரையில் படியச் செய்யும். ஆனால் கருவிழி மற்றும் கண்வில்லையின் வலு குறைந்து இவ்வாறு ஏற்ற இயலாவிடில் எட்டப் பார்வை குறைபாடு ஏற்படுகிறது. இதனால் பொருளின் படிமம் விழித்திரைக்குப் பின்னால் உள்ளதொரு புள்ளியில் குவியப்பட்டு தெளிவின்றித் தெரியும். 

எட்டப் பார்வையும், குழி வில்லை மூலம் சரி செய்தலும்.
இது முதிய அகவையில் தோன்றும் இதனைப் போன்றே அண்மைப் பொருட்களைக் காணும் தெளிவைக் குறைக்கும் மூப்புப்பார்வையிலிருந்து வேறுபட்டது

இக்குறைபாடு மரபுவழியாக மிகச்சிறிய கண் அல்லது தட்டையான கருவிழியிருப்போருக்கு ஏற்படுகிறது. இதனை குழி வில்லை கொண்ட மூக்குக் கண்ணாடிகள் மூலமோ தொடுவில்லைகள் மூலமோ சரியாக்கலாம்.

இதனையும் பார்க்க
----------------

* கிட்டப்பார்வை
* மூப்புப்பார்வை

வெளி இணைப்புகள்
---------------

* Vision பரணிடப்பட்டது 2015-09-24 at the வந்தவழி இயந்திரம் - Learn how Hyperopia happens by pupilEyes
* Scottish Sensory Centre பரணிடப்பட்டது 2019-01-03 at the வந்தவழி இயந்திரம் - Medical Info on Hypermetropia
* LASIK - Medical Info on refractive disorders by eMedicine
* Farsightedness பரணிடப்பட்டது 2013-05-01 at the வந்தவழி இயந்திரம் by EyeTopics

சான்றுகோள்கள்
-------------

1. 1 2  American Optometric Association. *Optometric Clinical Practice Guideline: Care of the patient with presbyopia. பரணிடப்பட்டது 2016-03-03 at the வந்தவழி இயந்திரம்* 1998.
2. ↑  "Eye Health: Presbyopia and Your Eyes." WebMD.com. October, 2005. Accessed September 21, 2006.
3. ↑  Chou B. "Refractive Error and Presbyopia." பரணிடப்பட்டது 2012-11-01 at the வந்தவழி இயந்திரம் Refractive Source.com Accessed September 20, 2006.
**கிரிமிய கானரசு** என்பது 1441 இல் இருந்து 1783 வரை இருந்த ஒரு துருக்கிய கானரசு ஆகும். தங்க நாடோடிக் கூட்டப் பேரரசில் இருந்து தோன்றிய துருக்கிய கானரசுகளிலேயே இது தான் நீண்ட காலத்துக்கு நீடித்தது. இது 1441 இல் ஹசி முதலாம் கிரேயால் நிறுவப்பட்டது. கிரிமிய கான்கள் தோகா தெமூரின் வழித்தோன்றல்கள் ஆவர். தோகா தெமூர் செங்கிஸ்கானின் பேரனும் சூச்சியின் பதிமூன்றாவது மகனும் ஆவார். அவர் செங்கிஸ்கானின் பேத்திகள் ஒருவரை மணமுடித்தார். இந்தக் கானரசு தற்கால உருசியா, உக்ரைன், உரோமானியா மற்றும் மோல்டோவா ஆகிய நாடுகளில் அமைந்திருந்தது.

கெடிக் அஹமத் பாஷா தலைமையிலான உதுமானியப் படைகள் அனைத்து கிரிமிய தீபகற்பத்தையும் வென்று 1475 இல் அப்பகுதிகளை கானரசில் இணைத்தன. உருசிய-துருக்கி குகுக் கய்னர்கா ஒப்பந்தத்திற்கு பிறகு 1774 இல் இது ஒரு இறையாண்மை கொண்ட அரசியல் அமைப்பாக மாறியது. 1783 இல் இந்த கானரசு உருசிய பேரரசால் இணைத்துக் கொள்ளப்பட்டது. உருசியப் பேரரசின் இது டவுரிடா ஆளுநரகம் ஆனது. எனினும் பிரபலமான உருசிய வரலாற்றாளர் ஜைட்சேவ் இல்யா விலாடிமிரோவிச்சின் கூற்றுப்படி கிரிமிய கானரசானது அதன் வரலாறு முழுவதுமே சுதந்திரமான அரசாக இருந்தது.

வரலாறு
------

### நிறுவுதல்

தங்க நாடோடிக் கூட்ட பேரரசின் குறிப்பிட்ட சில இனங்கள் டெஷ்ட்-இ-கிப்சக்கில் (தற்கால உக்ரைன் மற்றும் தெற்கு உருசியாவின் கிப்சக் புல்வெளிகள்) தங்களது நாடோடி வாழ்க்கையில் இருந்து விலகி கிரிமியாவை தங்களது தாயகமாக ஏற்றுக் கொண்டபோது 15ஆம் நூற்றாண்டின் ஆரம்பத்தில் கிரிமிய கானரசானது உருவானது. அந்த நேரத்தில் மங்கோலியப் பேரரசின் தங்க நாடோடிக் கூட்டமானது கிரிமிய மூலந்தீவை ஒரு உளூஸாக 1239 முதல் நிர்வகித்து வந்தது. அதன் தலைநகரம் கிரிம் (ஸ்டர்யி க்ரிம்) ஆகும். உள்ளூர் பிரிவினைவாதிகள் ஹசி முதலாம் கிரே என்கிற ஒரு செங்கிஸ்கானின் வழித்தோன்றலை தங்க நாடோடிக் கூட்ட அரியணைக்கு போட்டியாளராக வருமாறும் தங்களுக்கு கானாக இருக்குமாறும் அழைத்தனர். அவர்களது அழைப்பை ஹசி கிரே ஏற்றுக்கொண்டார். லித்துவேனியாவில் தஞ்சமடைந்திருந்த அவர் பயணம் மேற்கொண்டார். 1420 முதல் 1441 வரை அவர் நாடோடி கூட்டத்திற்கு எதிராக சுதந்திரத்திற்காக போர் புரிந்தார். ஆனால் 1449 இல் கானரசின் அரியணையை வெல்லும் முன்னர் அவர் பல உள்ளூர் எதிரிகளை வெல்ல வேண்டி இருந்தது. பிறகு அவர் தலைநகரத்தை *கிர்க் எர்* (தற்பொழுது பஹ்செசேராயின் பகுதியாக உள்ளது) நகரத்திற்கு மாற்றினார். இந்தக் கானரசானது கிரிமிய மூவலந்தீவு (தெற்கு மற்றும் தென்மேற்கு கடற்கரை மற்றும் துறைமுகங்கள் ஜெனோவா குடியரசால் கட்டுப்படுத்தப்பட்டது தவிர மற்ற பகுதிகள்) மற்றும் அதை ஒட்டி இருந்த புல்வெளி பகுதிகளை உள்ளடக்கியிருந்தது.

### உதுமானியப் பாதுகாப்பு

ஹஸி முதலாம் கிரே இறந்த பிறகு அவரது பதவிக்கு வர அவரது மகன்களுக்கு இடையே போட்டி ஏற்பட்டது. அச்சமயத்தில் உதுமானியர்கள் இப்பிரச்சினையில் தலையிட்டு ஹஸி முதலாம் கிரேயின் மகன்களில் ஒருவரான மென்லி முதலாம் கிரேயை அரியணையில் அமர வைத்தனர். மென்லி முதலாம் கிரே ஏகாதிபத்திய பட்டமான "இரண்டு கண்டங்களின் அரசன் மற்றும் இரண்டு கடல்களின் கான்களுக்கெல்லாம் கான்" என்பதை சூட்டிக்கொண்டார்.

உசாத்துணை
---------

1. ↑  [Crimean khanate: vassalage or independence?|Крымское ханство: вассалитет или независимость? // Османский мир и османистика. Сборник статей к 100-летию со дня рождения А.С. Тверитиновой (1910-1973). М. 2010. pages 288-298. in Russian]
2. ↑  Bakhchisaray history பரணிடப்பட்டது 2009-01-06 at the வந்தவழி இயந்திரம் (ஆங்கிலம்)
3. ↑
**பென்சோகுயினோன்டெட்ராகார்பாக்சிலிக் இருநீரிலி** *(Benzoquinonetetracarboxylic dianhydride)* என்பது C10O8 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கார்பனின் ஆக்சைடு சேர்மமான இது பென்சோகுயினோன்டெட்ராகார்பாக்சிலிக் அமிலத்திலிருந்து இரண்டு நீர் மூலக்கூறுகளை நீக்குவதால் கிடைக்கிறது.

சிவப்பு நிறத்தில் திண்மமாகக் காணப்படும் இச்சேர்மம் 140 பாகை செல்சியசு வெப்பநிலை வரை உலர் காற்றில் நிலைப்புத்தன்மை கொண்டுள்ளது. ஈதர், கார்பன் டெட்ராகுளோரைடு, டைகுளோரோமீத்தேன், காபன் டைசல்பைடு, போன்ற கரிமக் கரைப்பான்களில் கரையாது. அசிட்டோன், எத்தில் அசிட்டேட்டு, டெட்ரா ஐதரோபியூரான், எத்தனால், நீர் போன்ற சேர்மங்களுடன் வினைபுரிகிறது. மெத்திலேற்றம் அடைந்த பென்சீன் வழிப்பொருள்களில் கரைந்து ஆரஞ்சு முதல் ஊதா நிறம் வரையிலான கரைசல்களைக் கொடுக்கிறது. ஈரக்காற்றில் இச்சேர்மம் பட நேர்ந்தால் நீல நிறத்திற்கு மாறுகிறது. 

1963 ஆம் ஆண்டு பி.ஆர். அம்மாண்டு இச்சேர்மத்தை தொகுப்பு முறையில் தயாரித்தார். இதுவரை விவரிக்கப்பட்டுள்ள π எலக்ட்ரான் ஏற்பிகளில் இதுவே வலிமையானது என இவர் விவரித்தார் .

மேற்கோள்கள்
-----------

1. ↑  P. R. Hammond (1963), *1,4-Benzoquinone Tetracarboxylic Acid Dianhydride, C10O8: A Strong Acceptor*. Science, Vol. 142. no. 3591, p. 502 எஆசு:10.1126/science.142.3591.502
குவாதலூப்பே கிரியோல் மொழியில் ஒரு வீதி அறிவிப்பு: *மெதுவாகச் செல், பிள்ளைகள் இங்கு விளையாடுகிறார்கள்.*
**கிரியோல் மொழி** (*creole language*) என்பது ஒருவகை உருவாக்க மொழி. ஒருசார் குழுவினர் இதனை உருவாக்கிக்கொள்கின்றனர். குறிப்பாக வெவ்வேறு தாய்மொழிகளைக் கொண்ட வணிகர்கள் இதனை உருவாக்கிக்கொள்கின்றனர்.  தமிழில் குழூஉக்குறி என்னும் சொல்வகை உண்டு. குழூஉக்குறி என்பது ஒரு சொல் மட்டுமே. கிரியோல் மொழி வெறும் சொல் அன்று. இது ஒரு முழுமையான மொழி. தமிழில் உள்ள குழூஉக்குறியை ’கிரியோல் சொல்’ என்று குறிப்பிடலாம். **கிரியோல்** என்பது, பல மொழிகளின் கலப்பினால் உருவான உறுதியான ஒரு மொழியைக் குறிக்கும். கிரியோல் மொழிகளின் சொற்கள் அவற்றின் மூல மொழிகளிலிருந்தே பெறப்படினும், பெரும்பாலும் அவற்றில், ஒலி மாற்றங்களும், பொருள் மாற்றங்களும் இருப்பதைக் காணமுடியும். இலக்கணம் பெருமளவுக்கு மூல மொழிகளின் இயல்புகளைக் கொண்டு இருப்பினும் குறிப்பிடத்தக்க மாற்றங்களும் காணப்படுவதுண்டு.

அறிமுகம்
--------

தேவைகளின் பொருட்டு இரண்டாவது மொழியாகப் பயன்படுத்துவதற்காக வளர்ந்தவர்களால் உருவாக்கப்படும் பிட்யின் மொழி அவர்களின் பிள்ளைகளுக்குத் தாய்மொழியும் முதல் மொழியும் ஆவதனால் கிரியோல் உருவாவதாக நம்பப்படுகிறது. இத்தகைய உருவாக்கமுறையைத் தாய்மொழியாக்கம் எனலாம். இளைய ராபர்ட் ஏ. ஆல் என்பார் பிட்யின் - கிரியோல் சுழற்சி பற்றி 1960 களில் ஆய்வு செய்துள்ளார்.

கிரியோல் மொழிக்கும் அது உருவாவதற்குப் பங்களித்த மூல மொழிகளுக்கும் இடையிலான இலக்கண ஒற்றுமைகளை விட, கிரியோல் மொழிகளுக்கு இடையே கூடிய இலக்கண ஒற்றுமைகள் இருப்பதாகச் சில மொழியியலாளர்கள் கூறுகின்றனர். எனினும், இவ்வாறான ஒற்றுமையை விளக்குவதற்குப் பரவலாக ஏற்றுக்கொள்ளப்பட்ட கோட்பாடுகள் எதுவும் கிடையாது. மேலும் கிரியோல்களுக்கே தனித்துவமான இலக்கண அம்சங்களும் எதுவும் இல்லை. 

இன்று உள்ள பெரும்பாலான கிரியோல் மொழிகள் கடந்த 500 ஆண்டுக் காலப்பகுதியுள் உருவானவை. விரிந்த ஐரோப்பியப் பேரசுகளும், அடிமை வணிகமும் உண்டாவதற்குக் காரணமான கடல் வல்லரசுகளின் உலகளாவிய விரிவாக்கமும், அவர்களது வணிகமும் இதற்குக் காரணமாகும். அதிகாரத் தகுதியற்ற அல்லது சிறுபான்மை மொழிகளைப்போல கிரியோல் மொழிகளும், அவற்றின் மூல மொழிகளின் சிதைவடைந்த வடிவமாக அல்லது அவற்றின் ஒரு வட்டார வழக்காகக் கருதப்பட்டன. இப்பிழையான கருத்தாக்கம் காரணமாக ஐரோப்பியரின் குடியேற்ற நாடுகளில் உருவான பல கிரியோல் மொழிகள் அழிந்து விட்டன. இருப்பினும் அண்மைக் காலத்தில் ஏற்பட்டுவரும் அரசியல் மற்றும் அறிவுசார் மாற்றங்களினால் வாழும் மொழிகளாக அவற்றின் நிலை மேம்பட்டிருப்பதோடு, மொழியியல் ஆய்வுகளுக்கான ஒரு விடயமாகவும் இவை ஆகியுள்ளன.

மேற்கோள்கள்
-----------

1. ↑  Creole languages
2. ↑  *Linguistics,* ed. Anne E. Baker, Kees Hengeveld, p. 436
எழுதுவதைக் காட்டும் ஒரு படம்
**எழுத்து** அல்லது **எழுதுதல்** (*writing*) என்பது, ஒரு தொகுதி குறியீடுகளைப் பயன்படுத்தி மொழியை வரிவடிவில் வெளிப்படுத்துவதற்கான ஒரு முறையாகும். இக்குறியீடுகளின் தொகுதி எழுத்து முறைமை எனப்படுகிறது. இது, வரைதல்கள், ஓவியங்கள் போன்ற படவடிவங்களிலிருந்தும், மொழியைப் பதிவுசெய்யப் பயன்படும் காந்தநாடா போன்ற வரிவடிவம் அல்லாத பிற வடிவங்களிலிருந்தும் வேறுபடுகின்றது. கணக்கு வைத்துக் கொள்ளவேண்டிய தேவை காரணமாகவே "எழுத்து" தோன்றியது எனப்படுகிறது. கி.மு. நான்காம் நூற்றாண்டளவில் மெசொப்பொத்தேமியாவில் வணிகத்தினதும், நிர்வாகத்தினதும் சிக்கல்தன்மை, நினைவாற்றலின் வலுவையும் தாண்டி வளர்ந்தபோது எழுத்து, வணிகப் பரிவர்த்தனைகளைப் பதிவு செய்வதற்கான நம்பத்தகுந்த ஒரு நிரந்தர வடிவமாக உருவானது. பண்டைய எகிப்திலும், மெசொப்பொத்தேமியாவிலும், காலத்தைப் பதிவு செய்வதற்காகவும், வரலாற்று மற்றும் சூழலியல் நிகழ்வுகளைப் பதிவுசெய்வதற்கான அரசியல் தேவைகளுக்காகவுமே எழுத்து தோற்றம் பெற்றிருக்கலாம் எனக் கருதப்படுகிறது.

சுருங்கக் கூறின், சொல் என்பது 'ஒலியின் வரி வடிவமே' ஆகும். வையகத்தில் உள்ள பெரும்பாலான ஒலிகளுக்கு எழுத்துகள் உள்ளன. பல ஒலிகளுக்கு எழுத்துகளே இல்லை எனலாம் (உம். யானையின் பிளிறல் ஒலி. மாடுகளை அதட்டி ஓட்டும் ஒலி).

தகவல்களைப் பதிவு செய்வதற்கான வழிமுறைகள்
---------------------------------------

ஒப்பந்தங்கள், சட்டங்கள், கட்டளைகள் போன்றவற்றைப் பதிவு செய்து கொள்வதற்கான வல்லமையை எழுத்து வழங்குகிறது என்பது எச். சி. வெல்சு அவர்களின் வாதம். இது, நாடுகள் பழைய நகர நாடுகளிலும் பெரிதாக வளர்வதற்கு உதவியது. தொடர்ச்சியான வரலாற்று உணர்வைப் பெறுவது இதன் மூலம் சாத்தியமாகியது. அரசனுடைய அல்லது மதகுருவுடைய ஆணைகள் அவர்களது கண்களால் காணமுடியாததும் காதுகளால் கேட்க முடியாததுமான பெருந்தொலைவு செல்வது சாத்தியமாகியதுடன், அவர்களது வாழ்நாளைக் கடந்து நிலை பெறக் கூடியதாக இருந்தது.

### எழுத்து முறைமைகள்

முதன்மைக் கட்டுரை: எழுத்து முறைமை
எழுத்து முறைமை, அதாவது எழுதும் முறைகள் நான்கு வகைப்படுகின்றன. அவை, பட எழுத்து முறை, அசையெழுத்து முறை, அகரவரிசை முறை, featural முறை என்பன. இன்னொரு வகையான கருத்தெழுத்து முறை ஒரு மொழியை முழுமையாகப் பிரதிநிதித்துவப் படுத்தும் அளவுக்கு வளரவில்லை. ஆறாவது வகையான ஓவியஎழுத்து முறையும் தன்னளவில் ஒரு மொழியைப் பிரதிநிதித்துவம் செய்யும் அளவுக்குப் போதியதல்ல. ஆனால், படவெழுத்து முறையின் ஒரு முக்கியமான உறுப்பாக இஃது உள்ளது.

குறிப்புகள்
-----------

1. ↑  Robinson, 2003, p. 36
2. ↑  Wells, H.G. (1922). *A Short History Of The World*. பக். 41.
தயோயீனால்கள்
**தயோயீனால்கள்** *(Thioenols)* என்பவை இரட்டைப் பிணைப்பைக் கொண்டுள்ள கார்பன் அணுக்களுடன் ஒரு தயோல் குழு இணைக்கப்பட்டிருக்கும் ஆல்கீனைக் குறிக்கும். இவற்றை ஆல்கீன்தையால்கள் என்ற பெயராலும் அழைக்கலாம். ஈனால்களின் கந்தக ஒப்புமை சேர்மங்கள் என்று இவை கருதப்படுகின்றன. ஆல்கீனின் இரட்டைப்பிணைப்பில் பங்கு கொண்டுள்ள இரண்டு அணுக்களுடனும் தயோல் குழு இணைந்திருந்தால் அவற்றை ஈனிருதயோல்கள் என்பர். தயோயீனாலின் புரோட்டான்நீக்க எதிர்மின் அயனிகள் தயோயீனோலேட்டுகள் என்ற பெயரால் அழைக்கப்படுகின்றன. 

இத்தகைய கட்டமைப்புகள் இயங்குச் சமநிலை மாற்றியத்தை வெளிப்படுத்தி கார்பனைல் கட்டமைப்பின் கீட்டோ-ஈனால் இயங்கு சமநிலையின் ஒப்புமைகளான தயோகீட்டோன்கள் அல்லது தயோவால்டிகைடுகளைக் கொடுக்கின்றன.

மேற்கோள்கள்
-----------

1. ↑  Chiang, Yvonne; Kresge, A. Jerry; Schepp, Norman P.; Popik, Vladimir V.; Rappoport, Zvi; Selzer, Tzvia (1998). "The acid dissociation constant of triphenylethenethiol, a simple thioenol, and that of its oxygen–enol analog". *Canadian Journal of Chemistry* **76** (6): 657–661. doi:10.1139/v98-027. .
**எட்டக எண்** அல்லது **ஆக்டேன் எண்** என்பது வாகன எரிபொருள் அல்லது பறனை எரிபொருள் ஆகியவற்றின் திறனை அளவிட உதவும் ஒரு குறியீடு ஆகும். இது பொறிபற்றி எரியும் உள்ளெரிப்பு எந்திரங்களில் பாவிக்கப்படும் கன்னெய் மற்றும் இதர எரிபொருள்களின் சுய பற்றிக்கொள்ளல் எதிர்ப்பை அளக்கும் ஒரு எண்ணாகும். எரிபொருளானது தானாகவே வெடிக்கும் நிலையை எய்தாமல் இருக்கும் குணத்தை அளக்க இது உதவுகிறது. இதனை உள்வெடிப்பெதிர்ப்பு என்றும் சொல்லலாம். 

ஐசோ ஆக்டேனும் ஹெப்டேனும் சேர்ந்த ஒரு கலவை குறிப்பிட்ட ஒரு எரிபொருளோடு ஒப்பிடும்போது அதே உள்வெடிப்பெதிர்ப்பைக் கொண்டிருந்தால், அந்தக் கலவையில் இருக்கும் ஐசோ ஆக்டேனின் விழுக்காட்டை அந்த எரிபொருளின் எட்டக எண் அல்லது ஆக்டேன் எண் என்று வழங்குவர். காட்டாக, 90% ஐசோ ஆக்டேனும் 10% ஹெப்டேனும் கலந்த ஒரு கலவையின் உள்வெடிப்பெதிர்ப்பை ஒத்திருக்கும் ஒரு கன்னெய்யின் எட்டக எண் 90 எனப்படும்.

ஐசோ ஆக்டேனின் எட்டக எண் 100 எனவும் n-ஹெப்டேனின் எட்டக எண் பூச்சியம் அல்லது சுழியம் என்றும் வரையறை செய்யப்பட்டுள்ளது. பொதுவாக அமெரிக்கா போன்ற நாடுகளில் கிடைக்கும் கன்னெய் எட்டக எண் 87, 89, என்று இருக்கும். 87 எட்டக எண் கொண்ட கன்னெய்யை எடுத்துக் கொண்டால், அது 87% ஐசோ ஆக்டேனும், 13% ஹெப்டேனும் கொண்ட ஒரு கலவையின் உள்வெடிப்பெதிர்ப்பை ஒத்திருக்கும். இதனால் அந்தக் கன்னெய்யில் ஐசோ ஆக்டேன் இருக்கிறது என்றோ அது 87% இருக்கிறது என்றோ பொருளல்ல. அந்தக் கலவைக்கு உள்வெடிப்பெதிர்ப்பு எவ்வளவு இருக்குமோ அதே அளவிற்கு அந்தக் கன்னெய்க்கும் இருக்கும் என்பது பொருள். அவ்வளவே.

எட்டக எண் காட்டுகள்
-------------------


|  |  |
| --- | --- |
| n-ஆக்டேன் | -10 |
| **n-ஹெப்டேன்** | 0 |
| 2-மெத்தில் ஹெப்டேன் | 23 |
| n-ஹெக்சேன் | 25 |
| 2-மெத்தில் ஹெக்சேன் | 44 |
| ஐதரசன் | >50 |
| 1-ஹெப்டீன் | 60 |
| n-பென்ட்டேன் | 62 |
| 1-பென்ட்டீன் | 84 |
| n-பியூட்டேன் | 91 |
| cyclohexane | 97 |
| **ஐசோ ஆக்டேன்** | 100 |
| பென்சீன் | 101 |
| E85 எத்தனால் | 105 |
| மெத்தேன் | 107 |
| எத்தேன் | 108 |
| மெத்தனால் | 113 |
| தொலுயீன் | 114 |
| எத்தனால் | 116 |
| சைலீன் | 117 |
|
**சிறிய கரும்பருந்து** (*Black-shouldered Kite*) இப்பறவை ஆத்திரேலியா பகுதிகளில் திறந்த வெளிகளில் அதிகமாகக்காணப்படுகிறது. இப்பறவை ஊன் உண்ணிப் பறவையாகும். இப்பறவை ஐரோவாசியா, ஆப்பிரிக்கா, மற்றும் அமெரிக்காப் பகுதிகளில் காணப்படும் கருஞ்சிறகுப் பருந்தைப் போல் காணப்படுகிறது.

விளக்கம்
--------

இப்பறவையின் நீளம் சாதாரணமாக 35 முதல் 38 செமீ வரையிலும் சிறகு விரிந்த நிலையில் 80 முதல் 95 செமீட்டர்கள் வரையிலும் உள்ளது. இவற்றில் ஆண பறவை சிறியதாகவும் கண்கள் சிகப்பு நிறத்திலும் காணப்படுகிறது. இப்பறவை தன் சிறகை விரித்துப் பறக்கும் போது விசில் அடிப்பதுபோல் சத்தம் எழுப்பும் தன்மை கொண்டது. இவற்றின் இனப்பெருக்க காலம் ஆகசுட் மாதத்திற்கும் சனவரி மாதத்திற்கும் இடையில் நடக்கிறது. இவை வானத்தில் சுற்றிக்கொண்டே தன் இரையை பூமியில் பார்த்து விரைந்து சென்று பிடிக்கும் வல்லமை கொண்டுள்ளது. முப்பது நாட்களுக்குள் மூன்று முட்டைகள் இட்டு அடைகாக்கிறது. இதன் குஞ்சுகள் ஐந்து வாரங்களில் வெளிவந்து தனது இரை வேட்டைக்கு தயாராகிறது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Elanus axillaris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
**மதுரை சொக்கநாதர் உலா**  என்னும் இந்த நூலை **மதுரை உலா** எனவும் வழங்குவர்.  இதனை இயற்றியவர் 16 ஆம் நூற்றாண்டில் வாழ்ந்த புராணத் திருமலை நாதர். உலா இலக்கியங்களில் இது பொதியதொரு மரபினைப் பின்பற்றிப் பாடப்பட்டுள்ளது. உலா என்னும் சிற்றிலக்கியம் பொதுவாக உலாவரும் பாட்டுடைத் தலைவனை ஏழு பருவ-மகளிர் கண்டு காதல் கொள்வதாகப் பாடப்படும். இந்த உலாநூல் மதுரை சொக்கநாதர் ஏழு நாள் ஏழு வகையான ஊர்திகளில் உலா வந்ததாகப் பாடுகிறது. 

முதல் நாள் - தேர்
இரண்டாம் நான் - வெள்ளை யானை
மூன்றாம் நாள் - வேதக்குதிரை
நான்காம் நாள் - இடப-வாகனம்
ஐந்தாம் நாள் - தரும-ரிஷபம்
ஆறாம் நாள் - கற்பக விருட்சம்
ஏழாம் நாள் - சித்திர விமானம்
இந்த நூல் 376 கண்ணிகளைக் கொண்டதாய்க் கலிவெண்பா யாப்பில் அமைந்துள்ளது. பாண்டிய மன்னன் வீரமாறன் காலத்தில் இயற்றப்பண்ணது. இந்த நூல் தோன்றிய காலத்தில் பரஞ்சோதி முனிவர் இயற்றிய திருவிளையாடல் புராணம் தோன்றவில்லை. எனினும் அதில் கூறப்பட்டுள்ள இறைவன் சொக்கநாதரின் 64 திருவிளையாடல்கள் இந்த உலாவில் முறைப்படுத்திச் சொல்லப்பட்டுள்ளன.

##### பாடல் - எடுத்துக்காட்டு

- நறை கமழும்
வான் பாயும் சோலை வயல் செந்நெல் கன்னலுக்குத்
தேன் பாயும் பாண்டித் திருநாடன் - தான் பாடல்
தங்கும் மறை ஓசை சங்கத் தமிழ் ஓசை
பொங்கும் மதுராபுரி வேந்தன்.

அடிக்குறிப்பு
-------------

1. ↑  உ. வே. சாமிநாதையர் பதிப்பு 1931, பின்னும் பலமுறை
2. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 221.
ராஜமன்றியில் வேதகிரி இராம்பாபுவால் நிறுவப்பட்ட சிறிபாத சுப்பிரமணியத்தின் சிலை
**சிறிபாத சுப்ரமண்ய சாத்திரி (Sripada Subrahmanya Sastry)**1891-1961) இவர் ஆந்திராவைச் சேர்ந்த ஒரு தெலுங்கு எழுத்தாளர் ஆவார்   சிறுகதைகள், புதினங்கள், இலக்கிய கட்டுரைகள் ஆகியவை இவரது முக்கிய படைப்புகளில் அடங்கும். மேலும் இவர் கவனகத்தையும் நிகழ்த்தினார்.  தெலுங்கு இலக்கியத்திற்கு இவர் செய்த பங்களிப்புகளால் இவர் *அடுனிகா கதா சக்ரவர்த்தி* (நவீன சிறுகதைகளின் அரசன்) என்று அழைக்கப்படுகிறார்.  இவர் வால்மீகி ராமாயணம் முழுவதையும் தெலுங்கு உரைநடைக்கு மொழிபெயர்த்தார்.  இவர் *பிரபுத்த ஆந்திரா* என்ற பத்திரிகையை ஒன்பது ஆண்டுகள் நடத்தி வந்தார்.

ஆரம்ப கால வாழ்க்கை
------------------

சுப்ரமண்ய சாத்திரி 1891 ஏப்ரல் 23 அன்று ஆந்திராவின் கிழக்கு கோதாவரி மாவட்டம் போலமுருவில் இலட்சுமிபதி சோமயாஜுலு மற்றும் மகாலட்சுமி சோடம்மா ஆகியோருக்கு ஒரு பிராமண குடும்பத்தில் பிறந்தார்.  ஒரு வேத அறிஞரான இவரது தந்தை இவரை சமசுகிருதத்தில் பாரம்பரிய இந்து வேதங்களைத் தவிர வேறு எதையும் படிக்க அனுமதிக்கவில்லை. தனது தந்தையின் விருப்பப்படி பாரம்பரிய கல்வியை முடித்த இவர் பின்னர் முறையான கல்வியைத் தொடர்ந்தார்.

படைப்புகள்
----------

சுப்ரமண்ய சாத்திரி 75 கதைகள் எழுதினார். இவரது கதைகளை காதல், கலாச்சாரம், புத்திமதி, குடும்ப வாழ்க்கை, குற்றச்செயல், மொழியியல், வரலாறு போன்ற தலைப்புகளாக பிரிக்கலாம். மேலும், சிறிபாதா பல கவிதைகள், புதினங்கள், நாடகங்கள், மொழிபெயர்ப்புகள் மற்றும் மருத்துவ நூல்களை எழுதியுள்ளார். அவற்றில் சில: அதபாலி, ரக்‌ஷா பந்தனா, ராஜராஜு, கலாம்போட்டு, வீரபுஜா, வீரங்கனா, மகாபக்த விஜயம், ஆயுர்வேத யோகா முக்தாவலி, வைத்யகரனய வாகைரா போன்றவை.

சாத்திரி தனது சுயசரிதை, அனுபவங்கள் மற்றும் நினைவுகளை எட்டு தொகுதிகளாக வெளியிட விரும்பினார். ஆனால் சாத்திரியின் அகால மரணத்துடன், அது மூன்று தொகுதிகளுக்குள் சிக்கிக்கொண்டது. இவரது படைப்புகள் ஆந்திரப்பிரதேசப் பள்ளிகள் மற்றும் கல்லூரிகளின் பாடத்திட்டத்திலும் உள்ளன.

இறப்பு
------

சுப்ரமண்யாஸ்திரி 1961 பிப்ரவரி 25, அன்று ராஜ மகேந்திரவரத்தில் காலமானார்.

படைப்புகள்
----------

* அனுபவலு ஞாபகலுனு (அனுபவங்களும் நினைவுகளும்)

குறிப்புகள்
-----------

1. ↑  Poranki, Dakshina Murthy (2005). *Bharateeya Sahitya Nirmathalu Sripada Subrahmanya Sastry* (1 ). New Delhi: Sahitya Akademi. பக். 11. பன்னாட்டுத் தரப்புத்தக எண்:81-260-2157-8.
2. ↑  Dutt, Kartik Chandra (1999). "Who's who of Indian Writers, 1999: A-M". Sahitya Akademi. 5 July 2018 அன்று பார்க்கப்பட்டது.
3. ↑  Śāstri, Śrīpāda Subrahmaṇya (1999). "A New Glimpse: Short Stories from South India". Sterling Paperback. 5 July 2018 அன்று பார்க்கப்பட்டது.
4. 1 2  Punnamaraju, Nageswara Rao (24 May 2014). "జాతి కోసం తపించిన కథకుడు శ్రీపాద సుబ్రహ్మణ్య శాస్త్రి". *Sakshi*. 5 July 2018 அன்று பார்க்கப்பட்டது.
5. ↑  "A collection of Sripadas short stories". *The Hans India*. 5 July 2018 அன்று பார்க்கப்பட்டது.
6. ↑  Rao, Govindaraju Ramakrsihna (14 August 2014). "Universal appeal". *The Hindu*. 5 July 2018 அன்று பார்க்கப்பட்டது.
7. ↑  Pouthukuchi, Surya Narayana Murthy. "SRIPADA SUBRAHMANYA SASTRI". *yabaluri.org*. 6 July 2018 அன்று பார்க்கப்பட்டது.
**வெங்கடாசலபதி** (ஆங்கிலம் : Venkateswara) என்பவர் இந்துக் கடவுள் விஷ்ணுவின் வடிவங்களில் ஒன்றாவார். இவர் ஸ்ரீீனிவாசன், பாலாஜி, வேங்கடன், திருப்பதி, கோவிந்தன் என்று பல பெயர்களாலும் அறியப்படுகிறார். இவருக்கு உள்ள கோவில்களில் திருப்பதி வெங்கடாசலபதி கோவில் மிகவும் பிரபலமானது ஆகும். திருவேங்கடம் அல்லது வேங்கடம் என்ற பகுதியில் இருப்பதால் வெங்கடாசலபதி என்ற பெயர் வந்திருக்கவும் சாத்தியக்கூறுகள் உள்ளது.

பெயர்க்காரணம்
-------------

"வேம்" என்றால் பாவம்  "கடா" என்றால் அழித்தல், மற்றும் *ஈஸ்வரா* என்றால் மிகப்பெரிய கடவுள் என்ற பொருள் தருகிறது. இதன் காரணமாக் வெங்கடேஸ்வரா என்ற பெயரில் அழைக்கப்படுகிறார்.

திருமலை திருப்பதி
-----------------

திருமலை - திருப்பதியில் உள்ள வெங்கடாசலபதி கோவில் உள்ளது. சங்கப்பாடல்கள் இதனை வேங்கட-நாடு, வேங்கட-நெடுவரை, வேங்கட-வரைப்பு, வேங்கடச்சுரம், வேங்கட மலை என்றெல்லாம் குறிப்பட்டுள்ளது. தற்பொழுது ஆந்திரப் பிரதேசத்தில் உள்ளது. ஏழுமலைகளைக் கொண்டுள்ளதால், ஏழுமலையான் என்றும் வெங்கடாசலபதியை வணங்குகின்றனர். இக்கோவில், உலகின் அதிக மக்களின் வழிபாட்டுத்தளமாகவும், மிகப்பெரிய பணக்கார கோவிலாகவும் கருதப்படுகிறது.
திருமலை மலை கடல் மட்டத்தில் இருந்து 853 மீ உயரத்தில் உள்ளது.திருப்பதி 7 மலைகளை உள்ளடக்கியது 7 என்பது ஆதிசேசன் 7 தலைகளை குறிப்பதாகும்.7 மலை பெயர்களும் பின்வருவனவாகும் சேஷாத்ரி , நீலத்ரி , கருடாத்ரி , அஞ்சனாத்ரி , ருஷுபத்ரி , நாராயன்த்ரி மற்றும் வேங்கடாத்ரி

இவற்றையும் காண்க
----------------

* திருமலை
* திருப்பதி

வெளி இணைப்புகள்
---------------

* திருப்பதி வெங்கடாசலபதி திருக்கோயில் தினமலர்

மேற்கோள்கள்
-----------

1. 1 2
2. ↑  சிலப்பதிகாரம் 6-30.
3. ↑  "TTD". 6 ஆகஸ்ட் 2002 அன்று மூலம் பரணிடப்பட்டது. 9 May 2013 அன்று பார்க்கப்பட்டது.
4. ↑  "The Hindu". TTD. 3 அக்டோபர் 2003 அன்று மூலம் பரணிடப்பட்டது. 9 May 2013 அன்று பார்க்கப்பட்டது. Unknown parameter `|=` ignored (உதவி)
யாப்பிலக்கணத்தில் தொடை என வழங்கப்படும் செய்யுள் உறுப்பு வகைகளில் **எதுகை** முக்கியமானதாகும். வெவ்வேறு அடிகளின் அல்லது சீர்களின் முதலெழுத்துக்கள் ஒத்துவரின் மோனை எனப்படின், இரண்டாவது எழுத்துக்கள் ஒத்துவருதல் எதுகை ஆகும்.

> 
> அடிதொறும் தலை எழுத்து ஒப்பது மோனை 
> அது ஒழித் தொன்றின் எதுகை ஆகும் 
> 

என்பது தொல்காப்பியர் கூற்று.

எடுத்துக்காட்டு

> 
> பிறவிப் பெருங்கடல் நீந்துவர் நீந்தார்
> இறைவன் அடிசேரா தார்
> 

இக்குறளில் "நீந்துவர்", "நீந்தார்" ஆகிய இரண்டு சீர்களில் உள்ள இரண்டாம் எழுத்து "ந்" ஒன்றாக அமைவதால் இவை எதுகை எனச் சுட்டப்படுகின்றன.

எதுகை வகைகள்
------------

எதுகை சீர்களிலும், அடிகளிலும் வரக்கூடும். இவை முறையே சீரெதுகை என்றும் அடியெதுகை என்றும் அழைக்கப்படுகின்றன. பொதுவாக அடியெதுகையே செய்யுள்களில் சிறப்புப் பெறுகின்றது. சீரெதுகை அதிகம் கைக்கொள்ளப் படுவதில்லை.

யாப்பருங்கலம்
-------------

இந்த நூலின் விருத்தியுரையில் 7 வகையான எதுகைகள் காட்டப்படுகின்றன. 

>  பொ**ன்**னின் அ**ன்**ன பொறிசுணங்கு ஏந்தி -- (இணை எதுகை)  
> 
> ப**ன்**மலர்க் கோங்கின் த**ன்**நலம் கவற்றி -- (பொழிப்பு எதுகை)  
> 
> மி**ன்**னவிர் ஒளிவடம் தாங்கி ம**ன்**னிய -- (ஒரூஉ எதுகை)  
> 
> த**ன்**னவிர் மெ**ன்**முலை மி**ன்**னிடை வருத்தி -- (கூழை எதுகை)  
> 
> எ**ன்**னையும் இடுக்கண் து**ன்**னுவித்து இ**ன்**னடை -- (மேற்கதுவாய் எதுகை)  
> 
> அ**ன்**ன மெ**ன்**னடை போலப் ப**ன்**மலர்க் -- (கீழ்க்கதுவாய் எதுகை)  
> 
> க**ன்**னியம் பு**ன்**னை இ**ன்**னிழல் து**ன்**னிய -- (முற்று எதுகை)  
> 
> மயிலேர் சாயலவ் வாணுதல்  
> 
> அயில்வேல் உண்கண்எம் அறிவு தொலைத்தனவே
> 
> 
>

வெளி இணைப்புகள்
---------------

* எதுகை

மேற்கோள்
--------

1. ↑  செய்யுளியல் 88
2. ↑  செய்யுளியல் 89
3. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 114

| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
**பென்சைலமின்** (*Benzylamine*) என்பதுC6H5CH2NH2 வாய்பாடு கொண்ட கரிம சேர்மமாகும். இதில் பென்சைல் குழுவுடன் ஒரு அமைன் வேதி வினைக்குழு இணைந்துள்ளது. நிறமற்ற நீர்மமான இது நீரில் சிறிதளவே கரைகிறது. மெத்தில் அமினைக் காட்டிலும் வலிமை குறைவான காரமான பென்சிலமைன் கரிம தொகுப்பு வினைகளுக்கு பொது முன்னோடியாக விளங்குகிறது.

தயாரிப்பு
---------

பென்சைல் குளோரைடை அம்மோனியாவுடன் வினைப்படுத்துவது, பென்சோநைட்ரைலை ஒடுக்குவது, பென்சைல் புரோமைடை அசிட்டமைடுடன் வினைபுரிய வைப்பது, N பென்சைல் தாலமைடை ஐதரசீனுடன்டன் வினை புரிய வைப்பது என்ற பல்வேறு வழிமுறைகளில் பென்சைலமினைத் தயாரிக்கலாம்.

பென்சைல் புரோமைடிலிருந்து
-------------------------

பென்சைல் புரோமைடு மற்றும் ஆல்ககால் கலந்த அம்மோனியாவுடன் வினைபுரியும்போது பென்சைலமின் உருவாகிறது.

C6H5CH2 – Br + NH3 → C6H5CH2NH2 + HBr

வேதிப்பண்புகள்
--------------

### அடிப்படைப் பண்புகள்

பென்சைலமின் அமிலத்துடன் வினைபுரிந்து ஒரு உப்பை உருவாக்குகிறது.

C6H5CH2NH2 + HCl → C6H5CH2NH3+Cl-
### நைட்ரசனில் பதிலீடு

#### என் - ஆல்கைலேற்றம்

பென்சைலமின் ஆல்கைல் ஆலைடுடன் வினைபுரிந்து ஈரிணைய அமீன், மூவிணைய அமீன் மற்றும் குவாடர்னரி அம்மோனியம் உப்பைத்தருகிறது.

C6H5CH2NH2 + CH2Br → C6H5CH2NHCH3 → C6H5CH2N(CH3)2 → C6H5CH2N(CH3)3Br
#### என் - அசிட்டைலேற்றம்

அசிட்டைல் குளோரைடு அல்லது அசிட்டிக் அமில நீரிலியுடன் பென்சைலமின் வினைபுரிந்து N-பென்சைல் அசிட்டமைடைத் தருகிறது.

C6H5CH2NH2 + CH3COCl → C6H5CH2NHCOCH3 + HCl
C6H5CH2NH2 + (CH3CO)2O → C6H5CH2NHCOCH3 + CH3COOH
### நைட்ரசு அமிலத்துடன்

பென்சைலமின் நைட்ரசு அமிலத்துடன் சேர்ந்து பென்சைல் ஆல்ககாலைத் தருகிறது

C6H5CH2NH2 + HNO2 → C6H5CH2OH
### ஆக்சிசனேற்றம்

பொட்டாசியம் பெர்மாங்கனேட்டினால் ஆக்சிசனேற்றமடைந்து பக்கத் தொடரும் அதிலுள்ள அமினோ தொகுதியும் நீக்கமடைந்து பென்சாயிக் அமிலம் உருவாகிறது.

C6H5CH2NH2 → C6H5COOH

பயன்கள்
-------

N ஆல்கைலேற்றத்தைத் தொடர்ந்து பென்சைலமின் அம்மோனியா தயாரிப்பதற்கான ஆதாரமாக உபயோகிக்கப்படுகிறது. இதில் உள்ள பென்சைல் குழுவை நீரக வேதியியல் மாற்றவினை: மூலமாக நீக்கலாம்.

C6H5CH2NH2 + 2 RBr → C6H5CH2NR2 + 2 HBr
C6H5CH2NR2 + H2 → C6H5CH3 + R2NH
ஐதரசன் புரோமைடை ஈர்ப்பதற்கு முதல் படிநிலையாக ஒரு காரம் அல்லது ஆல்கைலேற்ற வினைக்கு உகந்த தொடர்புள்ள அமிலங்கள் பயன்பட்டன.

மேற்கோள்கள்
-----------

1. 1 2 3  Benzylamine at Sigma-Aldrich
2. ↑  Record  in the GESTIS Substance Database of the Institute for Occupational Safety and Health
3. ↑  Hall, H.K. (1957). *J. Am. Chem. Soc.* **79** (20): 5441. doi:10.1021/ja01577a030.
4. ↑  Gatto, V. J.; Miller, S. R.; Gokel, G. W. (1993). "4,13-Diaza-18-Crown-6". *Organic Syntheses*. . ; *Collective Volume*, **8**, p. 152 (example of alklylation of benzylamine followed by hydrogenolysis).
**சிறிய காகம்** *(Corvus bennetti)* என்பது ஆத்திரேலிய காக்கை இனங்களுள் தோரேசியன் காகத்தினைப் போன்ற சிற்றினமாகும்.இதன் விலங்கியல் பெயர் *கோவர்சு பென்னெட்டி* என்பதாகும். கழுத்து மற்றும் தலைப்பகுதியில் வெண்ணிற இறகுகளைக் கொண்டவை. இந்த இறகுகள் (சுமார் 38 முதல் 45 செ.மீ நீளமுடையன) வலுவான காற்றின் போது வெளித்தெரியும். ஆத்திரேலிய, யூரேசியாவிலிருந்து ஒன்று, ஜாக்டாவ் (*கோர்வஸ் மோனெடுலா* ) இனங்களைத் தவிர ஆஸ்திரேலியாவின் வடக்கே சில தீவுகளில் உள்ள *கோர்வசிலிருந்து* வேறுபடுத்தும் வெள்ளைக் கருவிழியினைக் கொண்டது. ஆத்திரேலிய காக்கைகளைப் போலவே, இந்த இனமும் கருவிழியினைச் சுற்றி நீல வளையத்தைக் கொண்டுள்ளது.

பரவலும் வாழ்விடமும்
-------------------

இது மேற்கு மற்றும் மத்திய ஆஸ்திரேலியாவில் பெரும்பாலும் வறண்ட, பாலைவன பகுதிகளுக்கு அருகில் வசிக்கிறது. சிறிய நகரங்கள் மற்றும் சாகுபடி செய்யப்பட்ட பகுதிகளுக்கு அடிக்கடி செல்கிறது, அங்குக் கூட்டங்களாகக் காணப்படும்.

சொற்பிறப்பியல்
--------------

*கோவர்சு பென்னெட்டி* நியூ சவுத் வேல்ஸ் பறவையியலாளரும் இயற்கை வரலாற்று மாதிரிகள் சேகரிப்பாளருமான கென்ரிக் ஹரோல்ட் பென்னட்டின் நினைவாகப் பெயரிடப்பட்டது.

நடத்தை
------

### உணவு

இதன் முக்கிய உணவானது தரையில் ஊரும் பூச்சிகள், தானியங்கள் மற்றும் பிற விதைகளை உள்ளடக்கியதாகும். இது டொரேசிய காகத்தினை விடக் குறைவான தோட்டியாக உள்ளது.

### கூடு கட்டுதல்

இது பொதுவாகச் சிறிய, தளர்வான கூடுகளை மண் சேர்த்து ஒன்றின் மீது ஒன்றாக அடுக்கிக் கட்டுகிறது. (இது போன்ற கூடுகட்டும் முறையினைப் பின்பற்றும் காகம் இது மட்டுமே).

### கரைதல்

சிறிய காகத்தின் குரலானது சற்று கரடு முரடாக ""ஹர்க்-ஹர்க்-ஹர்க்-ஹர்க்"" முதல் "ஆ-ஆ-ஆ" போல இருக்கும்.

மேற்கோள்கள்
-----------

1. ↑  BirdLife International (2012). "*Corvus bennetti*". *IUCN Red List of Threatened Species* **2012**.. பார்த்த நாள்: 16 July 2012. old-form url
2. ↑  Beolens, Bo; Watkins, Michael; Grayson, Michael (2014). *The eponym dictionary of birds.*. London: Bloomsbury Publishing. பன்னாட்டுத் தரப்புத்தக எண்:9781472905741. இணையக் கணினி நூலக மையம்:882574116. .

* BirdLife International (2016). "Corvus bennetti". IUCN Red List of Threatened Species. 2016: e.T22706030A94047270.

பட இணைப்புகள்
-------------

* சிறிய காகம் 1
* சிறிய காகம் 2
* சிறிய காகம் தொடர்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1299703
* விக்கியினங்கள்: Corvus bennetti
* ADW: Corvus\_bennetti
* AFD: Corvus\_bennetti
* ARKive: corvus-bennetti
* Avibase: 4DADACA19A864237
* BirdLife: 22706030
* ஈபேர்டு: litcro1
* GBIF: 2482498
* iNaturalist: 8048
* IRMNG: 11114439
* ITIS: 559491
* IUCN: 22706030
* என்.சி.பி.ஐ: 1196223
* Xeno-canto: Corvus-bennetti

 |
**எதிஹாட் அருங்காட்சியகம்**(அரபு மொழி: متحف الاتحاد‎), வரலாற்றுரீதியாக **ஒன்றிங்களின் இல்லம்** ஆகும் இது துபாயில் உள்ள ஒரு அருங்காட்சியகமாகும், இங்கு மரபுரிமை சார்ந்த பொருட்கள் மக்களின் பார்வைக்கு காட்சி படுதப்பட்ள்ளது.ஐக்கிய அரபு எமிரேட்ஸின் பாரம்பரியம் ,சமூக, அரசியல், கலாச்சார, அறிவியல் மற்றும் இராணுவ வரலாற்று பொருட்களை சேகரிக்கிறது, பாதுகாக்கிறது மற்றும் காட்சிப்படுத்துகிறது. இது பழைய கடவு சீட்டு முதல் ஐக்கிய அரபு எமிரேட்ஸ் ஆட்சியாளர்களின் தனிப்பட்ட கலைப்பொருட்கள் வரை அனைத்தையும் வைத்திருக்கிறது.  ஐக்கிய அரபு எமிரேட்ஸ் அரசியலமைப்பின் கையொப்பம் இட்டது, முதல் ஐக்கிய அரபு எமிரேட் கொடியை ஏற்றியது மற்றும் இந்த அருங்காட்சியகம் அமைந்த இடத்தில் 1971 டிசம்பர் 2 ஆம் தேதி ஐக்கிய அரபு எமிரேட்ஸ் ஒரு நாடாக உருவானது. ஐக்கிய அரபு அமீரக அரசியலமைப்பில் கையெழுத்திட்டதைக் குறிக்கும் ஆவணமாக இந்த அருங்காட்சியகம் வடிவமைக்கப்பட்டுள்ளது.

வரலாறு
------

 ஐக்கிய அரபு அமீரக அரசியலமைப்பின் முதல் பதிப்பு ஏழு ஐக்கிய அரபு அமீரக நிறுவன தந்தைகளின்ஆறு கையொப்பங்களைக் கொண்டுள்ளது 
1971 ஆம் ஆண்டில் ஐக்கிய அரபு எமிரேட் உருவானதைக் குறிக்கும் அறிவிப்பில் அமீரகத்தின் நிறுவன தந்தைகள் கையெழுத்திட்ட இடமான ஒன்றிங்களின் இல்லம் இந்த அருங்காட்சியகம் உள்ளடக்கியுள்ளது.இது இப்போது அருங்காட்சியகதின் ஒரு பகுதியாகும்.

கட்டிடம்
--------

இந்த அருங்காட்சியகத்தை மோரியாமா & டெஷிமா கட்டிடக் கலைஞர்கள் கையெழுத்துப் பிரதி வடிவத்தில் வடிவமைத்தனர்.அசல் அறிவிப்பில் கையெழுத்திடப் பயன்படுத்தப்படும் பேனாக்களைப் போலவே ஏழு நெடுவரிசைகள் அருங்காட்சியகத்தில் கட்டப்பட்டுள்ளன.இந்த அருங்காட்சியகத்தில் எட்டு பார்வையாளருக்கான கட்டிடம் உள்ளன: 

**பார்வையாளருக்கான கட்டிடம்** **ஒன்று:** ஐக்கிய அரபு அமீரகத்தின் வரலாறு குறித்த ஆவணப்படம் திரையிட படுகிறது. 

**பார்வையாளருக்கான கட்டிடம்** **இரண்டு:** ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை சிறப்பிக்கும் பரந்த பரஸ்பர ஊடாடும் வரைபடம். 

**பார்வையாளருக்கான கட்டிடம் மூன்று:** ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை முக்கிய வரலாற்று நிகழ்வுகளை நிரூபிக்கும் ஒரு ஊடாடும் காலவரிசை. 

**பார்வையாளருக்கான கட்டிடம் நான்கு:** மறைந்த ஷேக் சயீத் பின் சுல்தான் அல் நஹ்யான் மற்றும் ஷேக் ரஷீத் பின் சயீத் அல் மக்தூம் ஆகியோருக்கு இடையிலான சந்திப்பின் காட்சிகளை காணலாம். 

**பார்வையாளருக்கான கட்டிடம்** **ஐந்து:** ஐக்கிய அரபு அமீரக கூட்டமைப்பு உருவான வரலாறுகளை காணும் ஊடாடும் வழிகாட்டி. 

**பார்வையாளருக்கான கட்டிடம்** **ஆறு:** 1971 க்கு முன்னர் அமீரகத்தின் நிறுவன தந்தைகள் எதிர்கொண்ட முக்கியமான தருணங்களுக்கும் சவால்களுக்கும் ஒரு மீள் பார்வை. 

**பார்வையாளருக்கான கட்டிடம்** **ஏழு:** இது ஐக்கிய அரபு எமிரேட்ஸ் அரசியலமைப்பிற்கு அர்ப்பணிக்கப்பட்டுள்ளது. 

**பார்வையாளருக்கான கட்டிடம் எட்டு:** புதிதாகப் பிறந்த தேசத்தைக் கொண்டாடும் புகை படகாட்சி.

மேலும் காண்க
------------

* ஐக்கிய அரபு எமிரேட்ஸில் உள்ள அருங்காட்சியகங்களின் பட்டியல்
* ஐக்கிய அரபு எமிரேட்ஸின் கலாச்சாரம்

குறிப்புகள்
-----------

1. ↑  Ghazal, Rym (5 January 2017). "Etihad Museum opening in Dubai to tell the story of the UAE" (in en-US). *The National*. .
2. ↑  Time Out Dubai staff (5 January 2017). "Etihad Museum open to the public on Saturday January 7" (ஆங்கிலம்). 7 January 2020 அன்று பார்க்கப்பட்டது.
3. ↑  McFarlane, Nyree (4 December 2016). "The new Etihad Museum opens to the public next month" (in en-US). *What's On Dubai* (UAE). .
10வது மதுரை புத்தகத் திருவிழா, 2015
கலைஅரங்கம்
புத்தகக் கடைகள்
**மதுரை புத்தகத் திருவிழா** என்பது தமிழ்நாட்டின் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தினரால் மதுரை தமுக்கம் மைதானத்தில் 2006ஆம் ஆண்டு முதல் ஆண்டுதோறும் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இப்புத்தகக் கண்காட்சி **மதுரை புத்தகக் கண்காட்சி** எனும் பெயரிலும் அழைக்கப்படுகிறது.

புத்தக அரங்குகள்
----------------

இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பொதுவாக பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 9 மணி வரை செயல்படுகிறது.

கருத்தரங்கம்
------------

இக்கண்காட்சியில் மாலை 5. 30 மணி முதல் சிறப்பு எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.

புத்தகத் திருவிழாக்கள்
----------------------

* 2015 ஆம் ஆண்டில் **10ஆவது மதுரை புத்தகத் திருவிழா** - ஆகஸ்டு 28 முதல் செப்டம்பர் 7 வரை பத்து நாட்கள் நடைபெற்றது.

இதையும் காண்க
-------------

* சென்னை புத்தகக் கண்காட்சி
* ஈரோடு புத்தகத் திருவிழா

மேற்கோள்கள்
-----------

1. ↑  மதுரையில் புத்தகத் திருவிழா இன்று துவக்கம்:250 அரங்கங்கள்; 7 செப்டம்பர் வரை நடக்கிறது
2. ↑  மதுரையில் புத்தகத் திருவிழா தொடக்கம்

வெளி இணைப்புகள்
---------------

* தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தின் இணயதளம் பரணிடப்பட்டது 2015-08-21 at the வந்தவழி இயந்திரம்
**நிக்கோலாசு மதுரோ மோரோசு** (*Nicolás Maduro Moros*; எசுப்பானிய ஒலிப்பு: nikoˈlaz maˈðuɾo ˈmoɾos; பிறப்பு: 23 நவம்பர் 1962) வெனிசுவேலாவின் அரசியல்வாதியும் தற்போதைய வெனிசுவேலா அரசுத்தலைவரும் ஆவார். இவர் இதற்கு முன் வெனிசுவேலாவின் துணை அரசுத்தலைவராக 2012 அக்டோபர் முதல் 2013 மார்ச்சு வரையும், வெளியுறவுத்துறை அமைச்சராக 2006 ஆகத்து முதல் 2013 சனவரி வரையும் இருந்துள்ளார். 14 ஏப்ரல் 2013 அன்று நடந்து முடிந்த தேர்தலில் அரசுத்தலைவராகத் தேர்ந்தெடுக்கப்பட்டார். முன்னாள் குடியரசுத்தலைவர் ஊகோ சாவேசின் இறப்பைத் தொடர்ந்து இவர் இடைக்காலக் குடியரசுத்தலைவராகப் பதவியேற்றுள்ளார். தேர்தல் அமைப்பு இவரை ஏப்ரல் 14, 2013 அன்று குடியரசுத்தலைவராக அறிவித்தது.

இவரது எதிர்ப்பாளரான மிராண்டாவின் ஆளுநர் ஹென்ரிக் கேப்ரிலெசு தேர்தல் முறையாக நடக்கவில்லை என்று குற்றம் சாட்டியுள்ளார் .

பேருந்து ஓட்டுநராக இருந்து, தொழிற்சங்கத்திற்குத் தலைவரானார். 1998 ஆம் ஆண்டு வெனிசுவேலா இணைச் சபை உறுப்பினராகத் தேர்ந்தெடுக்கப்பட்டார். 2000 ஆம் ஆண்டு வெனிசுவேலா தேசிய சட்டசபைக்குத் தேர்ந்தெடுக்கப்பட்டார். அரசாங்கத்தில் 2000 ஆண்டில் தேர்ந்தெடுக்கப்பட்டார். பின்னர் பல பதவிகளில் 
சாவேசு அரசில் பணி புரிந்து இவர் வெளியுறவு அமைச்சராக 2006-ல் பதவியேற்றார். சாவேசுவுக்கு நெருங்கமாக இருப்பவர்களில் இவர் சிறந்த நிருவாக திறன் உள்ளவர் என கருதப்பட்டார்.

மேற்கோள்கள்
-----------

1. ↑  "Venezuela's Chavez Says Cancer Back, Plans Surgery". *USA Today*. 27 August 2014.. பார்த்த நாள்: 14 January 2015.
2. ↑
3. ↑
4. ↑
5. ↑  de Córdoba, José; Vyas, Kejal (9 December 2012). "Venezuela's Future in Balance". *Wall Street Journal*.. பார்த்த நாள்: 10 December 2012.
**அனிதா குப்தா** (*Anita Gupta*) இந்தியாவைச் சேர்ந்த ஒரு சமூக தொழில்முனைவோர் ஆவார். இயற்கை விவசாயியாகவும் பழங்குடி ஆர்வலராகவும் இவர் இயங்கி வருகிறார். 50,000 எண்ணிக்கைக்கும் மேற்பட்ட கிராமப்புற பெண்களுக்கு பயிற்சி அளிக்க ஏற்பாடு செய்துள்ளார்.

வாழ்க்கை
--------

குப்தா ஒரு ஏழ்மையான குடும்பத்தில் இருந்து வந்தவராவார். தனது குழந்தைகளைப் பெற்றெடுக்க அழைத்துச் சென்ற பெண்ணை ஒரு தாத்தா அடிப்பதை இவர் கண்டார். சிறுமி கல்வியறிவு பெற்றிருந்தால், தாத்தாவின் துன்புறுத்தலை எதிர்க்க அவளுக்கு அதிகாரம் கிடைத்திருக்கும் என்று தான் நினைத்ததாக பின்னர் இவர் கூறினார். 

பீகாரில் உள்ள போச்பூரில் இருந்து அனிதா குப்தா வந்தார். அங்கு 50,000 எண்ணிக்கைக்கும் மேற்பட்ட கிராமப்புற பெண்களுக்கு  கைவினைப் பொருட்கள், குச்சிகள் மற்றும் நகைகள் உருவாக்குதல் ஆகிய தொழில்களில் பயிற்சி அளித்துள்ளார். 

1993 ஆம் ஆண்டு இவருக்கு பத்து வயதாக இருந்தபோது இவரும் இவரது சகோதரரும் போச்பூர் மகிளா கலா கேந்திரா என்ற அமைப்பை உருவாக்கினர்,  அனிதா குப்தா பின்னர் இவ்வமைப்பின் தலைவராகப் பணியாற்றினார்.  இவ்வமைப்பு பணம் சம்பாதித்தால், தங்கள் குழந்தைகளை பள்ளிக்கு அனுப்ப முடியும் என்று சொல்லி பெண்களை பணம் சம்பாதிக்க ஈடுபட ஊக்குவிக்கும் அமைப்பாகும். அரசாங்கத்திடம் இருந்து பணம் பெறும் வகையில் சங்கமாகப் பதிவு செய்தபோது அமைப்பு மாற்றப்பட்டது. அர்ராவில் அமைந்துள்ள இந்த அமைப்பு 10,000 பெண்களுக்கு வேலைவாய்ப்பை உருவாக்கியுள்ளது என்று கூறுகிறது. </ref> அனிதாவின் நிறுவனம் டாடா சமூக அறிவியல் நிறுவனத்திலும், மற்றும் கைவினைப் பொருட்கள் மேம்பாட்டு ஆணையரகத்திலும் பங்குதாரராக சேர்த்துக் கொள்ளப்பட்டது.

2022 ஆம் ஆண்டு மார்ச்சு மாதம் 8 ஆம் தேதியன்று , இந்தியாவில் பெண்களுக்காக வழங்கப்படும் மிக உயரிய விருதான நாரி சக்தி புரசுகார் விருதைப் பெற, புதுதில்லியில் உள்ள குடியரசுத் தலைவர் மாளிகைக்கு அனிதா குப்தா அழைக்கப்பட்டார்.  இந்தியாவில் கோவிட்-19 தொற்றுநோய் காரணமாக, முந்தைய ஆண்டில் இவ்விருது எதுவும் வழங்கப்படவில்லை. அரசு கடந்த ஆண்டு மற்றும் இந்த ஆண்டு விருது பெற்றவர்களை அழைத்திருந்தது. குப்தா மற்றும் 28 பெண்களுக்கு குடியரசுத் தலைவர் ராம்நாத் கோவிந்த் விருதை வழங்கினார்.  விருதுக்கு முந்தைய நாள் இரவு. இவர்கள் அனைவரும் பிரதமர் நரேந்திர மோடியை சந்தித்தார்கள்.

மேற்கோள்கள்
-----------

1. 1 2 3 4  "Childhood experiences often shape your destiny. Empowering other women is the outcome for her". *BookOfAchievers* (ஆங்கிலம்). 2022-03-09 அன்று பார்க்கப்பட்டது.
2. ↑  "President Kovind presented Nari Shakti Puraskar to Anita Gupta ." *Twitter* (ஆங்கிலம்). 2022-03-09 அன்று பார்க்கப்பட்டது.
3. 1 2 3 4  Mar 9, Faryal Rumi / TNN / Updated:; 2022; Ist, 12:32. "anita: Bhojpur Entrepreneur Among 29 Feted | Patna News - Times of India". *The Times of India* (ஆங்கிலம்). 2022-03-09 அன்று பார்க்கப்பட்டது.CS1 maint: extra punctuation (link)
4. ↑  "Bhojpur Mahila Kala Kendra | NGO | DoAram". *DoAram.com*. 2022-03-09 அன்று பார்க்கப்பட்டது.
5. ↑  Pioneer, The. "PM Modi interacts with winners of Nari Shakti Puraskar". *The Pioneer* (ஆங்கிலம்). 2022-03-09 அன்று பார்க்கப்பட்டது.
தொங்கும் பாலம் 
 பழைய பாலம் 
 உள்ளே மூங்கில் பூங்கா 
 நிசர்கதாமா அருகே அமைந்துள்ள நாம்ட்ரோலிங் மடாலயம் 
காவேரி நிசர்கதாமா (Kaveri Nisargadhama) என்பது ஒரு டெல்டா ஆகும். இது உள்ளூர் மக்களால் தீவு என்று அழைக்கப்படுகிறது. இது இந்தியாவின் கர்நாடகாவின் குடகு மாவட்டத்தில் குசால்நகர் அருகே காவிரி நதியால் உருவாக்கப்பட்டது.

இருப்பிடம்
----------

இது குசால்நகரத்திலிருந்து மாநில நெடுஞ்சாலையிலிருந்து சுமார் 3 கிமீ (1.9 மைல்) மற்றும் மடிகேரியிலிருந்து 30 கிமீ (19 மைல்), மைசூரிலிருந்து 95 கிமீ (59 மைல்) மற்றும் மங்களூரிலிருந்து 167 கிமீ (104 மைல்) தொலைவில் உள்ளது. இது கர்நாடகாவின் விடுமுறை இடமாகும்.

திசை
----

இத்தீவு 64 ஏக்கர் (260,000 மீ 2) பரப்பளவைக் கொண்டுள்ளது.   அடர்த்தியான மூங்கில் தோப்புகள், சந்தனம் மற்றும் தேக்கு மரங்கள் ஆகியவற்றைக் கொண்டு பசுமையாக இருக்கும். தொங்கும் கயிறு பாலம் வழியாக இத்தீவை அணுகலாம். மான், முயல்கள், மயில்கள் மற்றும் குழந்தைகள் விளையாட்டு மைதானம் மற்றும் ஒரு தாவரவியல் பூங்கா ஒன்றுஉள்ளது.

வசதிகள்
-------

பார்வையாளர்கள் ஆற்றின் குறுக்கே ஒரு சில ஆழமற்ற மற்றும் பாதுகாப்பான இடங்களில் தண்ணீரில் இறங்க அனுமதிக்கப்படுகிறார்கள். யானை சவாரி மற்றும் படகு சவாரி ஆகியவை மற்ற சில இடங்களில் மேற்கொள்ளப்படுகின்றர்ன இது வனத்துறையால் நடத்தப்படும் விருந்தினர் மாளிகை மற்றும் மரத்தின் உச்சியில் மூங்கில் குடிசைகளையும் கொண்டுள்ளது.

மேலும் காண்க
------------

* கனிவே
* சுந்திக்கொப்பா
* பைலக்குப்பே
* துபாரே யானை முகாம்
* குசால்நகர்
* பிலிகுலா நிசர்கதாமா

குறிப்புகள்
-----------

1. ↑  Nisargadhama: With serene Cauvery - Sify.com
2. ↑
3. ↑  "காப்பகப்படுத்தப்பட்ட நகல்". 2019-12-19 அன்று மூலம் பரணிடப்பட்டது. 2020-01-17 அன்று பார்க்கப்பட்டது.

வெளி இணைப்புகள்
---------------
**மதுரை மையச் சிறை** (*Madurai Central Prison*) தமிழ்நாட்டிலுள்ள மதுரையில் அமைக்கப்பட்டுள்ள சிறைச்சாலையாகும். இது 1865-ஆம் ஆண்டில் கட்டப்பட்டது. இங்கு 1252 கைதிகளை வைக்கும் வசதி உள்ளது. இச் சிறைச்சாலை 31 ஏக்கர் பரப்பளவில் அமைந்துள்ளது. இச்சிறையில் பெண் சிறைக் கைதிகளின் வளாகம் உள்ளது.
இச்சிறை வளாகத்துள் இந்திராகாந்தி தேசிய திறந்தவெளி பல்கலைக்கழகத்தின் (IGNOU) மையம் உள்ளது. இப்பல்கலைககழகம் நடத்தும் படிப்புகளில் கைதிகள் இலவசமாகச் சேர்த்துக் கொள்ளப்படுகின்றனர் (அதற்கான செலவை அரசாங்கமே ஏற்றுக் கொள்கிறது). அவர்களுக்கான பல்கலைக்கழக இறுதித் தேர்வுகளும் இவ்வளாகத்துள்ளாகவே நடத்தப்படுகின்றன.

இடமாற்றம்
---------

மதுரையிலிருந்து 23 கிலோ மீட்டர் தொலைவில் உள்ள திருவாதவூர் அருகே அமைந்த இடையபட்டி கிராமத்தில் 85 ஏக்கர் நிலத்தில் அனைத்து வசதிகளுடன் மதுரை மத்திய சிறை கட்ட தமிழ்நாடு அரசு ஒப்புதல் வழங்கியுள்ளது. தமிழ்நாடு காவலர் வீட்டு வசதி கழகம் மூலம் கட்டுமான பணி நடக்க உள்ளது. இதற்கான திட்ட அறிக்கை தயாரிக்கும் பணி துவங்கியுள்ளது.

மேற்கோள்கள்
-----------

1. ↑
2. ↑  இடையப்பட்டிக்கு மாறும் மதுரை மத்திய சிறை: 85 ஏக்கரில் பிரமாண்டமாக அமைகிறது

வெளி இணைப்புகள்
---------------

* தமிழ்நாடு சிறைச்சாலைத் துறை இணையதளம் பரணிடப்பட்டது 2015-07-19 at the வந்தவழி இயந்திரம்
* மதுரை மையச் சிறை அமைவிடம்
**வேல்ட் பைல்** என்பது எழுத்துக்களால் ஆன புவியியற் தகவற் தொழில் நுட்பத்தில் பாவிக்கப்படும் ஸ்கான் பண்ணப்பட்ட தேசப்படங்களைக் கணினியில் பாவிப்பதற்கென எஸ்றியினால் (ESRI) இனால் உருவாக்கப்பட்ட ஓர் கோப்பு முறையாகும்.

பொதுவாக நீங்கள் ஸ்கான் பண்ணிய தேசப்படம்த்தின் கோப்பு நீட்சியானது \*.tif என இருக்குமானால் வேல்பைலானது \*tifw என்றவாறு இருக்கும். \*.jpg என்றவாறு கோப்பின் பெயரானது இருக்குமானால் அதன் வேல்ட்பைல் ஆனது \*.jpgw ஆகும் எடுத்துக்காட்டாக new\_sheet01\_manipay.jpg என்பது கோப்பின் பெயர் என்றால் வேல்ட் பைல் new\_sheet01\_manipay.jpgw என்றவாறு அமையும்.

இதன் சிறியதோர்மாறுபாடாக பழைய மென்பொருட்களை ஆதரிக்கும் வகையில் \*.tif கோப்புக்களுக்கு \*.tfw உம் \*.jpg இற்கு \*.jpw உம் பாவிக்கப்படுகின்றது. பொதுவாக ஆர்க்வியூ ஆர்க்ஜிஐஎஸ் மென்பொருட்கள் இவற்றைப் புத்திசாலித்தனமாகக் கண்டுபிடித்து சரியான முறையில் கணினிகளில் காட்டப்பயன்படும்.

```
Line 1: A, ஒரு பிக்ஸலின் அளவு பட அளவுத்திட்டத்தில்
Line 2: D: y அச்சூடான சுழற்சி
Line 3: B: x அச்சூட்டான் சுழற்சி
Line 4: E: y அச்சில் பட அளவுத்திட்டத்தில் ஒரு பிக்ஸலின் அளவு 
Line 5: C: இடதுபக்க மேல் மூலையின் x ஆள்கூறு
Line 6: F: இடதுபக்க மேல் மூலையின் y ஆள்கூறு
```

பொதுவாக E ஓர் மறையெண்ணாகும் (negative) ஏனெனில் தேசப்படங்கள் பொதுவாக இடது கீழ்மூலையில் காட்டீசியன் முறையில் ஆள்கூறுகள் குறிப்பிடப்படுவதோடு வேல்ட் பைலில் இடது மேல் மூலையின் ஆள்கூறுகளையே தந்துள்தாகும். உங்கள் தேசப்படம் தலைகீழாகத் தோற்றமளித்தால் E இன் பெறுமதியை மறையாக்கவேண்டும்.

எடுத்துக்காட்டாக new\_sheet01\_manipay.jpgw கோப்பில்

```
4
0
0
-4
80002
524998

```
These three circuits are all equivalent: **(A)** R என்ற மின்தடையம் கொண்ட மின்தடை; **(B)** இரைச்சல் இல்லா மின்தடையமும் இரைச்சல் மின்னழுத்தமும்; **(C)** இரைச்சல் இல்லா மின்தடையமும் இரைச்சல் மின்னோட்டமும்.
**ஜான்சன்-நைகிஸ்ட் இரைச்சல்** (Johnson–Nyquist noise) என்பது ஒரு மின்கடத்தியில் மின்னோட்டம் நிகழும் போது, வெப்ப மிகுதியினால் ஏற்படும் மின்னிரைச்சல் ஆகும். (இந்த மின்னிரைச்சலை **வெப்ப மின் இரைச்சல்**, **ஜான்சன் இரைச்சல்**, **நைகிஸ்ட் இரைச்சல்** என்று பலவாறாக அழைப்பார்கள்.) பெரும்பாலான இடங்களில் மின்னோட்டம் நிகழ்வதற்குக் காரணம் அங்குள்ள எதிர்மின்னிகள் ஒரு திசையில் ஓடுவதாலேயே. வெப்பம் அதிகமாகும் போது, எதிர்மின்னிகள் ஆற்றல் அடைந்து ஓடும் திசையில் சிறு மாற்றங்கள் ஏற்படுகின்றன. இது மொத்த மின்னோட்டத்தைக் குறைத்தும் அதிகப்படுத்தியும் மின்னோட்டத்தின் அளவை சிறிது மாற்றுகின்றது. இந்த சிறு சிறு மாற்றங்களே நைகிஸ்ட் இரைச்சலுக்குக் காரணம்.

ஒரு கடத்தியில் உண்டாகும் வெப்ப மின் இரைச்சல் '''வெள்ளை இரைச்சல்''' என்று அழைக்கப் படும். வெப்பம் எதிர்மின்னிகளைத் தாக்கி அவற்றுக்கு ஆற்றலைக் கொடுக்கிறது. அந்த ஆற்றலில் எல்லா வகையான அதிர்வெண்களும் கலந்து இருக்கும்.

வரலாறு
------

ஜான்சன் என்ற அமெரிக்க பொறியாளர் 1926-இல் ஒரு கடத்தியில் உண்டாகும் வெப்ப மின் இரைச்சலின் அளவை மின் கருவிகள் கொண்டு அளந்தார். 

தன்னுடைய ஆய்வின் முடிவுகளை **நைகிஸ்ட்** என்ற அமெரிக்க பொறியாளரிடம் காண்பித்தார். **நைகிஸ்ட்** ஜான்சனின் ஆய்வு முடிவுகளை வைத்து அதற்கான விளக்கங்களை எழுதி வெளியிட்டார்.

மின்னழுத்த இரைச்சலும் ஆற்றலும்
------------------------------

ஓர் மின் தடயத்தின் வழியாகச் செல்லும் மின்னோட்டத்தில் உள்ள இரைச்சல் மின்னழுத்தத்திலும் தோன்றும். எனவே, இரைச்சல் தரும் ஒரு மின்தடயத்தை இரைச்சல் இல்லா மின்தடையாகவும் இரைச்சல் மின்னழுத்தமாகவும் பிரிக்கலாம். இரைச்சல் மின்னழுத்தத்தைக் கீழ்க் கண்ட சமன்பாட்டால் சுருக்கமாகக் குறிக்கலாம்:

{\displaystyle v\_{n}={\sqrt {4k\_{\text{B}}TR\Delta f}}}
இதில், {\displaystyle v\_{n}} என்பது இரைச்சல் மின்னழுத்தம்; T வெப்பநிலை, R மின்தடை, {\displaystyle \Delta f} இரைச்சல் மின்னழுத்தத்தின் பட்டையகலம், 
{\displaystyle k\_{\text{B}}} போல்ட்சுமன் மாறிலி (Boltzmann constant) எண் ஆகும். 
இரைச்சல் ஆற்றலை

{\displaystyle P=k\_{\text{B}}\,T\Delta f}
என்று எழுதலாம்.

இரைச்சல் மின்னோட்டம்
--------------------

ஒரு மின்தடயத்தில் ஓடும் மின்னோட்டத்தில் உள்ள இரைச்சலை அந்த மின்தடயத்துக்கு இணையாக பொருத்தப் படும் மின்னோட்ட ஊற்றாகக் கருதலாம். 

{\displaystyle i\_{n}={\sqrt {{4k\_{\text{B}}T\Delta f} \over R}}.}
இதில், {\displaystyle i\_{n}} என்பது இரைச்சல் மின்னோட்டத்தின் அளவைக் குறிக்கிறது.

உசாத்துணை
---------

1. ↑  "Proceedings of the American Physical Society: Minutes of the Philadelphia Meeting December 28, 29, 30, 1926", Phys. Rev. **29,** pp. 367-368 (1927) – a February 1927 publication of an abstract for a paper - entitled "Thermal agitation of electricity in conductors" - presented by Johnson during the December 1926 APS Annual Meeting
2. ↑  J. Johnson, "Thermal Agitation of Electricity in Conductors", Phys. Rev. **32,** 97 (1928) – details of the experiment
3. ↑  H. Nyquist, "Thermal Agitation of Electric Charge in Conductors", Phys. Rev. **32,** 110 (1928) – the theory
**மதுரை பேருந்து வெகுவிரைவு இடைவழி அமைப்பு (*Madurai Bus Rapid Transit System*, (BRTS))** என்பது, மதுரை மாநகரில் நிலவும் போக்குவரத்து நெரிசலைக் குறைக்க மதுரை மாநகராட்சியினரால் உருவாக்கப்பட்ட திட்டமாகும்.

அறிவிப்புகள்
------------

2009ம் ஆண்டு, ஜவகர்லால் நேரு தேசிய நகர் புனரமைப்புத் திட்டத்தின் கீழ், ரூ.600 கோடி மதிப்பிலான சாலை மேம்பாட்டுத் திட்டத்தினை மதுரை மாநகராட்சி நிர்வாகம் அறிவித்தது. அதில் முக்கிய திட்டமான, பேருந்து வெகுவிரைவு இடைவழி அமைப்பை மேற்கோள் காட்டினர். 6 வழிச்சாலையான இத்திட்டத்தில், நடுவிலுள்ள 2 வழி நகர பேருந்துகளுக்காகவும், அடுத்த 2 வழி பிற வாகனங்களுக்காகவும், கடைசி 2 வழி, அணுகுசாலைக்காக என திட்டமிடப்பட்டுள்ளது.

இத்திட்டத்தில் இரண்டு வழித்தடங்கள் தெரிவு செய்து பரிந்துரைக்கு அனுப்பட்டுள்ளது. மேலும், இத்திட்டத்தினால் அரசரடியையும் தேனி நெடுஞ்சாலையையும் இணைக்கும் பாலம் ஒன்று கோரிப்பாளைய சாலை சந்திப்பில் அமைக்கப்படும் என தெரிவிக்கப்பட்டது.

வழித்தடங்கள்
------------

மாநகரின் இரு பெரும் வழித்தடங்களை தெரிவு செய்து பரிந்துரைக்கு அனுப்பட்டுள்ளது.

**தடம் 1:** பாத்திமா கல்லூரி — பழங்காநத்தம் சாலை சந்திப்பு [வழி: திண்டுக்கல் பைபாஸ் சாலை]  

**தடம் 2:** காமராசர் பாலம் — விரகனூர் சுற்றுச்சாலை [வழி: வைகை வடக்குக் கரையோரம்]

சான்றுகோள்கள்
-------------

1. ↑  "காப்பகப்படுத்தப்பட்ட நகல்". 2012-11-07 அன்று மூலம் பரணிடப்பட்டது. 2013-08-21 அன்று பார்க்கப்பட்டது.
**ஆலிசு எக்கா** (*Alice Ekka*) இந்தியாவின் சார்க்கண்டு மாநிலத்தைச் சேர்ந்த பழங்குடிப் பின்னணியில் இருந்து வந்த முதல் ஆதிவாசிப் பெண் கதைசொல்லியாக அறியப்படுகிறார். ஓர் எழுத்தாளராகவும் ஆலிசு எக்கா அறியப்படுகிறார்.  

ராஞ்சியில் 1917 ஆம் ஆண்டு செப்டம்பர் மாதம் 8 ஆம் தேதியன்று முண்டா சமூகத்தில் எக்கா பிறந்தார். 1938 ஆம் ஆண்டு கொல்கத்தாவில் உள்ள இசுகாட்டிசு தேவாலயக் கல்லூரியில் ஆங்கிலத்தில் பட்டம் பெற்ற சார்க்கண்டின் முதல் பழங்குடிப் பெண்மணி என்ற சிறப்பைப் பெற்றார்.

1950, 1960 மற்றும் 1970 ஆம் ஆண்டுகளில் இவர் இந்தி மொழியில் கதைகளை எழுதினார்.  இவரது கதைகளின் தொகுப்பு, *ஆலிசு எக்கா கி ககானியன் வெளிவந்தது*, வந்தனா டெட்டே என்பவரால் இது திருத்தப்பட்டது, (ராதாகிருஷ்ண பிரகாசன்,ISBN 978-8183617918 ) இவரது மரணத்திற்குப் பின் 2015 ஆம் ஆண்டு வெளியிடப்பட்டது 

1960 ஆம் ஆண்டுகளில் இவரது கதைகள் *ஆதிவாசி பத்ரிகா* என்ற வார இதழில் வெளிவந்தன. 

இவர் "இந்தியாவின் முதல் பெண் பழங்குடியினக் கதைசொல்லி" என்று வர்ணிக்கப்படுகிறார். இவரது பிறந்தநாளின் நூற்றாண்டு விழா சொந்த ஊரான ராஞ்சியில் "அனைத்திந்திய பழங்குடியினப் பெண்கள் எழுத்தாளர் சந்திப்பு" என்ற பெயரில் இரண்டு நாள் மாநாடாக கொண்டாடப்பட்டது.

மேற்கோள்கள்
-----------

1. 1 2 3  "Our Pioneers: Alice Ekka". Pyara Kerketta Foundation. 21 நவம்பர் 2018 அன்று மூலம் பரணிடப்பட்டது. 20 November 2018 அன்று பார்க்கப்பட்டது.
2. 1 2  "All India Tribal Women Writer's Meet begins in Ranchi".. பார்த்த நாள்: 20 November 2018.
3. ↑  "Alice Ekka story collection unveiled".. பார்த்த நாள்: 20 November 2018.
4. ↑  Poyam, Akash. "Ten voices from Adivasi literature". *The Caravan* (ஆங்கிலம்). 2021-09-29 அன்று பார்க்கப்பட்டது.